# Συνεργατικό σενάριο με αξιοποίηση της τεχνικής think-pair-share.

Το σενάριο πρόκειται να εφαρμοστεί για την εξάσκηση μηχανικών λογισμικού σε θέματα που αφορούν κρίσιμα συστήματα. Η τάξη περιλαμβάνει 12 φοιτητές οπότε θα δημιουργηθούν 6 ζευγάρια για να χρησιμοποιηθεί η τεχνική think-pair-share.Tο σενάριο περιλαμβάνει την ανάπτυξη ενός συστήματος διαχείρισης αναχωρήσεων και αφίξεων ενός αεροδρομίου.

Το schema που χρησιμοποιείται είναι τύπου Jigsaw. Δηλαδή δημιουργούνται συνθήκες όπου για να λυθεί το πρόβλημα πρέπει να επικοινωνήσουν τα μέλη της ομάδας.

|  |  |  |  |
| --- | --- | --- | --- |
| **Think-Pair-Share** | **Φάση 1:**  **Ατομική προεργασία** | **Φάση 2:**  **Δημιουργία Δυάδων** | **Φάση 3:**  **Φάση Ψηφοφορίας** |
| ***TASK*** | Ο εκπαιδευτικός παρέχει το θέμα στους εκπαιδευόμενους και ζητάει να σκεφτούνε και να καταγράψουν κάποιες αρχικές ιδέες για την επίλυση του | Ο εκπαιδευτικός σχηματίζει δυάδες τυχαία.  Οι εκπαιδευόμενοι μοιράζονται τις ιδέες τους με σκοπό να οδηγηθούν σε ένα καλύτερο σχέδιο-λύση. | Ο εκπαιδευτικός συγκεντρώνει τις λύσεις των ομάδων και τις παρουσιάζει στον πίνακα ή με την βοήθεια ενός shared whiteboard.  Οι εκπαιδευόμενοι μαζί με τον εκπαιδευτικό συζητούν τις λύσεις και ψηφίζουν την λύση που θεωρούν καλύτερη . |
| ***Group COMPOSITION*** | Σε αυτήν την φάση οι εκπαιδευόμενοι δουλεύουν ατομικά. | Με τυχαία επιλογή ο εκπαιδευτικός ορίζει τις δυάδες. | Στην φάση αυτή όλοι οι εκπαιδευόμενοι αποτελούν μια ομάδα |
| ***TASK DISTRIBUTION*** | Σε αυτήν την φάση δεν υπάρχουν ομάδες για να υπάρχει κατανομή εργασίας. | Οι εκπαιδευόμενοι στις ομάδες είναι ομότιμοι άρα δεν υπάρχει κατανομή εργασίας. | Σε αυτήν την φάση δεν υπάρχει διαμοιρασμός εργασίας |
| ***MODE*** | Σε αυτήν την φάση κάθε εκπαιδευόμενος μπορεί να κρατήσει σημειώσεις τις οποίες θα μοιραστεί με την ομάδα του στην επόμενη φάση. | Η επικοινωνία μεταξύ των μελών της ομάδας γίνεται με προφορικό λόγο, εφόσον η συνεργασία τους γίνεται στον ίδιο χώρο και χρόνο.  Με τον ίδιο τρόπο διεξάγεται και η επικοινωνία μεταξύ εκπαιδευτικού και μαθητών.  Επίσης οι εκπαιδευόμενοι καταγράφουν τις ιδέες τους σε χαρτί ή με την βοήθεια κάποιου λογισμικού συνεργατικής συγγραφής κειμένου. | Η επικοινωνία μεταξύ των εκπαιδευόμενων γίνεται με προφορικό λόγο, εφόσον η συνεργασία τους γίνεται στον ίδιο χώρο και χρόνο ή μέσω του chat του shared whiteboard στην περίπτωση που η δραστηριότητα γίνεται ηλεκτρονικά  Με τον ίδιο τρόπο διεξάγεται και η επικοινωνία μεταξύ εκπαιδευτικού και εκπαιδευόμενων. |
| ***TIMING*** | Η 1η φάση της συνεργατικής τεχνικής θα διαρκέσει περίπου 15’. | Η 2η φάση της συνεργατικής τεχνικής θα διαρκέσει περίπου 40’. | Η 3η φάση της συνεργατικής τεχνικής θα διαρκέσει περίπου 35’. |